Source: https://www.007sport.ro/volei-feminin-alba-blaj-pierde-primul-set-din-acest-sezon-dar-nu-si-victoria-de-trei-puncte-dinamo-reusita-importanta-cu-agroland-timisoara-stiinta-bacau-targoviste-se-joaca-duminica/
Timestamp: 2019-05-22 19:20:31+00:00

Document:
Data: 1 decembrie 2018, 23:14 | Autor: Nănuț Mădălina
Sâmbătă 1 decembrie s-a disputat trei din cele patru partide ale etapei a șaptea a Diviziei A1 la volei feminin. CS ”U” NTT Data Cluj stă în această etapă.
CS Dinamo București a reușit astăzi o victorie importantă, a doua din acest sezon competițional și a doua consecutivă. Formația alb-roșie s-a impus la scorul de 3-1 în fața echipei UVT Agroland Timișoara și toate cele trei puncte au rămas în Capitală, partida disputându-se în Sala Dinamo.
Burazer – 18 puncte, Matei – 12 puncte, Cioroianu – 8 puncte și Purchartova -8 puncte au fost principalele realizatoare ale echipei Dinamo, iar apărarea a fost la înălțime, cu 19 puncte la blocaj. Pentru Agroland, Orle a reușit 14 puncte, urmată de Lupescu cu 12 puncte și Iancu cu 9 puncte. Dinamo ocupă locul 8 în clasament cu 6 puncte, în timp ce Agroland Timișoara se situează pe poziția a 6-a cu 7 puncte.
Etapa a 7-a a Diviziei A1 la volei feminin a fost din nou cu noroc pentru formația antrenată de Darko Zakoc. Volei Alba Blaj s-a impus în deplasarea efectuată pe terenul formației CSM Lugoj. Partida s-a încheiat la scorul de 3-1 și astfel echipa blăjeană pierde primul set din acest start de sezon, toate cele 5 partide disputate până în prezent de Volei Alba-Blaj încheindu-se în minimum de seturi.
CSM Volei Alba-Blaj este lider incontestabil în Divizia A1 la volei feminin având maxim de puncte posibil obținute până în acest moment – 18, în timp ce CSM Lugoj ocupă poziția a 5-a cu 8 puncte.
Campioana României la volei, CSM București, a obținut o victorie fără emoții în partida disputată pe teren propriu în compania formației nou promovate – CSU Belor Galați. Meciul s-a încheiat la scorul de 3-0. Salaoru a fost principala realizatoare a echipei bucureștene, cu 15 puncte, urmată de Balkestein-Grothues cu 13 puncte și Kodola cu 12 puncte. Pentru CSU Belor Galați, Selimovic a reușit 7 puncte.
În clasament, CSM București ocupă poziția secundă cu 17 puncte, iar CSU Belor Galați este singura echipă fără punct obținut după 7 etape, ocupând locul 9.
Etapa a 7-a a Diviziei A1 la volei feminin se încheie duminică, 2 decembrie, cu partida dintre CS Știința Bacău și CSM Târgoviște.
Rezultate etapa a 7-a în Divizia A1 la volei feminin:
CS Dinamo București – UVT Agroland Timișoara 3-1(15-25,25-20,25-22,25-23)
CSM București – CSU Belor Galați 3-0(25-15,25-16,25-8)
CSM Lugoj – CSM Volei Alba-Blaj 1-3(12-25,19-25,25-20,23-25)
CS ”U” NTT Data Cluj – stă

References: CSM 

CSM 
 CSM 
 CSM 
 CSM 
 CSM 

CSM 

CSM 
 CSM